kardosdrur/scandi-wiki huggingface dataset:
Poul Martin Bonde

Poul Martin Bonde (født 1958 i Aarhus, død 25. august 2020) var musikproducer og tekstforfatter. Han blev cand.phil. i Æstetisk Kulturarbejde ved Aarhus Universitet i 1984, og var på den tid anmelder for Århus Stiftstidende og Gaffa og musiker i forskellige grupper. Han var manager for Her Personal Pain og Dicte, og fik i 1994 øje på bandet Kashmir, som han var producer for dem indtil 2004. Han var producer for Poul Krebs, Peter Belli og Michael Falch. Mest kendt var han nok som talsmand for smukfest, hvor han startede i 2010. Poul Martin Bonde var også var formand for Spot Festival og daglig leder i Dansk Rock Samråd.

Kilder og henvisninger 

Musikproducere fra Danmark
Alisher Latif-Zade

Alisher Latif-Zade (russisk: Алише́р Лати́ф-Заде́, født 2. juni 1962 i Dusjanbe, Tadsjikistan i Sovjetunionen) er en tadsjikisk/sovjetisk komponist, violinist og lærer.

Latif-Zade studerede som ung violin og komposition på musikskole, og fortsatte med sine komponist studier på Moskva musikkonservatorium (1980-1985). Han har skrevet en symfoni, orkesterværker, kammermusik, filmmusik etc. Latif-Zade underviste i improvisation og partiturlæsning på Musikkonservatoriet i Tashkent i Usbekistan (1993-2003). Han blev ansat som lærer i komposition på det Nationale Kurmangazy Musikkonservatorium i Kasakhstan i 2003. Latif-Zade flyttede til USA i 2004, hvor han har levet siden som freelance-komponist og lærer.

Udvalgte værker 
 Symfoni (1985) - for strygeorkester
 "Cirkler af tiden" (2000) - for oktet

Eksterne henvisninger 
 om Alisher Latif-Zade
 om Alisher Latif-Zade på www.musicweb-international.com

Komponister fra Rusland
Komponister fra Tadsjikistan
Komponister fra USA
Personer fra Dusjanbe
Mirkhalil Makhmudov

Mirkhalil Makhmudov (født 2. januar 1947 i Tashkent, Usbekiske SSR i Sovjetunionen) er en usbekisk/sovjetisk komponist.

Makhmudov studerede komposition på Musikkonservatoriet i Tashkent hos bl.a. Rumil Vildanov. Han har skrevet 3 symfonier, orkesterværker, kammermusik, korværker, sange, instrumentalværker for mange forskellige instrumenter etc. Makhmudov komponere i en moderne ekspressiv klassisk stil, og hører til de ledende komponister fra Usbekistan.

Udvalgte værker 

 Symfoni nr. 1 "Navo" (1971) - for orkester
 Symfoni nr. 2 (1976) - for kammerorkester
 Symfoni nr. 3 (19?) - for orkester
 Violinkoncert (19?) - for violin og orkester

Eksterne henvisninger
  om Mirkhalil Makhmudov 
  om Mirkhalil Makhmudov på www.musicweb-international.com

Komponister fra Sovjetunionen
Komponister fra Usbekistan
Personer fra Tasjkent
NCAA Football

NCAA Football er et computerspil om amerikansk fodbold, som havde sin første udgivelse i 1993 og det sidste spil i serien var 2014-udgaven. Siden da har EA Sports ikke kunnet lave flere spil grundet manglende licens til de forskellige ting.

Der er stadig mange som spiller dette spil, de fleste spiller dog spillet på computeren, grundet at man kan downloade mods til spillet så det føles opdateret, en af de mere kendte personer som spiller spillet han hedder PistolPete2506.

Sportsspil
Khajjam Khady Mirzazade

Khajjam Khady Mirzazade (, ; født den 5. oktober 1935 i Baku i Aserbajdsjanske Sovjetsocialistiske Republik iu Sovjetunionen, død den 30. juli 2018) var en aserbajdsjansk/sovjetisk komponist, rektor og lærer.

Mirzazade studerede komposition på det Statslige Musikkonservatorium i Aserbajdsjan med endt afgangseksamen i 1957. Han underviste herefter på denne institution, indtil han blev rektor for stedet i årene 1969-1983. Mirzazade skrev 2 symfonier, sinfonietta, orkesterværker, kammermusik, korværker, kantater, sange, filmmusik etc.

Udvalgte værker 

 Symfoni nr. 1 (1957) - for orkester
 Symfoni nr. 2 "Triptykon" (1970) - for orkester
 "Lille lyrisk suite" (1963) - for orkester
 "Blomsten, vores moderland" (1964) - kantate for kor
 ''3 Koreografiske scener (1969) - for kammerorkester
 2 Strygekvartetter (1956, 1961)

Eksterne henvisninger 
 om Khajjam Khady Mirzazade på www.musicweb-international.com

Komponister fra Sovjetunionen
Komponister fra Aserbajdsjan
Personer fra Baku
Nurilla Sakirov

Nurilla Sakirov ( ; født 2. maj 1942 i Tasjkent, Usbekiske SSR i Sovjetunionen - død 2003 i Atlanta, USA) var en usbekisk/sovjetisk komponist, pianist og lærer.

Sakirov studerede kompostion på Musikkonservatoriet i Tashkent, hvor han senere blev lærer i komposition i en årrække. Han skrev tre symfonier, orkesterværker, kammermusik, operaer, korværker, filmmusik og instrumental musik for mange instrumenter etc. Han tog senere til Atlanta i USA, hvor levede som freelance komponist, især med filmmusik som sit speciale.

Udvalgte værker 

 Symfoni nr. 1 (1967) - for orkester
 Symfoni nr. 2 (1972) - for orkester
 Symfoni nr. 3 (1978) - for orkester

Eksterne henvisninger 
 om Nurilla Zakirov på www. musicweb-international.com
 Большая биографическая энциклопедия : Закиров, Нурилла (Store biografiske encyklopædi: Sakirov, Nurilla) 

Komponister fra Sovjetunionen
Komponister fra USA
Komponister fra Usbekistan
Personer fra Tasjkent
Oscaruddelingen 1987

Oscaruddelingen 1987 var den 59. oscaruddeling, hvor de bedste film fra 1986 blev hædret af Academy of Motion Picture Arts and Sciences. Uddelingen blev afholdt 30. marts 1987 i Dorothy Chandler Pavilion i Los Angeles, Californien, USA. Værterne var Chevy Chase, Goldie Hawn og Paul Hogan.

Vindere og nominerede 
Vindere står øverst, er skrevet i fed.

Æres-Oscar 
 Ralph Bellamy

Irving G. Thalberg Memorial Award 
 Steven Spielberg

Referencer 

1987
Kultur i 1987
Hvor' vi fra? (sang)

"Hvor' vi fra?" er en dansk sang fra 2004 af Landsholdet med Safri Duo, Birthe Kjær og B-Boys. Sangen var landsholdets officielle fodboldsang ved EM i 2004.

Referencer 

Fodboldsange
Singler fra 2004
Oscaruddelingen 1988

Oscaruddelingen 1988 var den 60. oscaruddeling, hvor de bedste film fra 1987 blev hædret af Academy of Motion Picture Arts and Sciences. Uddelingen blev afholdt 30. marts 1987 i Shrine Auditorium i Los Angeles, Californien, USA. Værten var Chevy Chase.

Vindere og nominerede 
Vindere står øverst, er skrevet i fed.

Irving G. Thalberg Memorial Award 
 Billy Wilder

Special Achievement Award 
 Stephen Hunter Flick og John Pospisil for at redigere lydeffekter til RoboCop.

Referencer 

1988
Kultur i 1988
Freyr Alexandersson

Freyr Alexandersson (født 18. november 1982) er nuværende cheftræner for Lyngby BK. Han kom til klubben den 22. juni 2021.

Referencer

Eksterne henvisninger
IBM System/360

IBM System/360 (S/360 ) er en familie af mainframe-computersystemer, hvis fremkomst blev annonceret af IBM den 7. april 1964 og leveret mellem 1965 og 1978. Det var den første familie af computere designet til at dække hele spektret af applikationer, små som store, både til kommerciel og videnskabelig brug. Designet gjorde det muligt at skelne mellem arkitektur og implementering, hvilket gjorde det muligt for IBM at frigive en serie kompatible designs til forskellige priser.

Lanceringen af System/360-familien introducerede IBMs Solid Logic Technology (SLT), en ny teknologi, der var begyndelsen på indførelsen af mere kraftfulde, men mindre computere.

Den langsomste System/360-model var Model 30 fra 1964, der kunne udføre op til 34.500 instruktioner pr. sekund med en hukommelse fra 8 til 64 KB. Højtydende modeller kom senere. IBM System/360 Model 91 fra 1967 kunne udføre op til 16,6 millioner instruktioner pr. sekund. De større 360-modeller kunne have op til 8 MB hukommelse, dog var så stor en hukommelse usædvanlig — en stor installation kan have så lidt som 256 KB hovedlager, men 512 KB, 768 KB eller 1024 KB var mere almindelig. Op til 8 megabyte langsommere (8 mikrosekund) Large Capacity Storage (LCS) var også tilgængelig for nogle modeller.

IBM 360/S var yderst succesfuld i markedet og tillod kunderne at købe et mindre system med mulighed for at migrere opad uden omprogrammering af applikationssoftware eller udskiftning af tilknyttede enheder, hvis kundens behov voksede. Mange betragter designet som et af de mest succesrige i computerens historien, og det påvirkede computerdesignet i de følgende år.

System/360 var designet af Gene Amdahl, og projektet blev ledet af Fred Brooks under ansvar for bestyrelsesformand Thomas J. Watson Jr.

Referencer 

System/360
Supercomputere
Datamater
Oscaruddelingen 1989

Oscaruddelingen 1989 var den 61. oscaruddeling, hvor de bedste film fra 1988 blev hædret af Academy of Motion Picture Arts and Sciences. Uddelingen blev afholdt 29. marts 1989 i Shrine Auditorium i Los Angeles, Californien, USA.

Vindere og nominerede 
Vindere står øverst, er skrevet i fed.

Æres-Oscar 
 National Film Board of Canada
 Eastman Kodak Company

Special Achievement Award 
 Richard Williams "for animationerne i Hvem snørede Roger Rabbit".

Referencer 

1989
Kultur i 1989
Centre national d'études spatiales

Centre national d'études spatiales bedre kendt under akronymet CNES er den franske regerings rumagentur (administrativ, en "offentlig administration til industrielle og kommercielle formål"). Hovedkvarteret er beliggende i centrum af Paris og er under tilsyn af de franske ministerier for forsvar og forskning.

Det opererer fra Toulouse Space Center og Centre spatial guyanais, men har også nyttelast lanceret fra rumcentre, der drives af andre lande. Præsident for CNES er Philippe Baptiste. CNES er medlem af Institute of Space, its Applications and Technologies. Det er den største og vigtigste nationale organisation af sin art i Europa.

Referencer

Eksterne henvisninger 

 CNESs hjemmeside 

Rumfart
Akronymer
New Jungle Orchestra

New Jungle Orchestra eller Pierre Dørge & New Jungle Orchestra er et dansk jazzorkester, der blev blev dannet i 1980. Gruppen var statsensemble fra 1993-1996.

Orkestret er opkaldt efter den legendariske knurrende "jungle" -lyd fra det tidlige Duke Ellington Orchestra. Andre store jazzpåvirkninger er ifølge orkestret selv blandt andre Don Cherrys gruppe, Charles Mingus, Gil Evans og Carla Bley samt desuden en lang række ikke-vestlig musik.

Orkestret beskriver selv deres musik som “(...)”Verdensmusik” i udtrykkets bogstaveligste forstand.”

Dansk statsensemble 1993-1996 
Fra 1993-96 var New Jungle Orchestra udnævnt af kulturministeren til ”Det Danske Statsensemble” hvor de repræsenterede Danmark og rejste med den danske kongefamilie.

Lineup 2021 

 Gunnar Halle: trompet
 Jakob Mygind: saxofoner
 Anders Banke: bas clarinet & saxofon
 Kenneth Agerholm: basun
 Irene Becker: piano & synthesizer
 Thommy Andersson: bas
 Ayi Solomon: percussion
 Martin Andersen: trommer
 Pierre Dørge: dirigent & guitar

Diskografi 
Orkestret har i perioden 1980-2020 udgivet 27 albums.

Refernmcer

Eksterne henvisninger 
 Pierre Dørge & New Jungle Orchestra på Discogs

Musikgrupper fra Danmark
Musikgrupper fra 1980
Arianespace

Arianespace er et fransk selskab, der er ansvarlig for markedsføring og drift af rumlanceringssystemer udviklet af ArianeGroup, nemlig Ariane og Vega launcher-familierne, der blev oprettet i 1980. Virksomheden definerer sig med egne ord som en "launch operator". Siden 2007 har Arianespace, efter en aftale mellem Den Europæiske Rumorganisation (ESA) og den russiske rumfartsorganisation Roscosmos, også været ansvarlig for lanceringen af Sojuz-bæreraketterne. Ariane-lanceringsbasen, der ligger i Kourou i Fransk Guyana (Centre spatial guyanais), tilbyder Arianespace en betydelig fordel i forhold til sine konkurrenter på grund af sin nærhed til ækvator i et område uden risiko for tropiske cykloner.

Noter

Eksternelinks 

Rumfartsvirksomheder
Transportvirksomheder fra Frankrig
Rune Ryberg

Rune Ryberg (født 1979) er en dansk animator og tegneserieskaber.

Rune Rydberg laver farverige tegneserier i syrede universer. Stregen er blævret på en selvsikker måde og historierne går hastigt i uventede retninger.

Nogle af hans tegneserier er, ud over på dansk, i visse tilfælde udgivet på svensk, finsk, engelsk og fransk.

Priser 
2019

 Pingprisen for Death Save i kategorien "Bedste Tegneserie".
 Claus Deleuran prisen for Death Save i kategorien "Bedste Tegneserie".

2017

 Claus Deleuran-prisen for Turbo Fang i kategorien "Bedste Farvelægning”

2015

 Pingprisen for Gigant i kategorien "Bedste Børne-/Ungdomstegneserie”.

Referencer 

Animatorer fra Danmark
2. division 2021-22 (fodbold)

2. division 2021-22 er den tredjebedste fodboldliga i Danmarksturneringen i fodbold.

Struktur 
2. division består af 12 hold, der møder hinanden to gange på en sæson. Derefter rykket top 6 i oprykningsspil og bund 6 i nedrykningsspil. Der er to oprykkere til 1. division og to nedrykkere til 3. division.

Deltagende klubber

Stilling

Grundspil

Oprykningsspil

Nedrykningsspil

Referencer 

Fodboldsæson 2021-22
Sæsoner i 2. division (fodbold)
Sport i Danmark i 2022
3. division 2021-22 (fodbold)

3. division 2021-22 er den fjerdebedste fodboldliga i Danmarksturneringen i fodbold. Sæsonen 2021/2022 vil være den første sæson, efter at den tidligere 2. division blev splittet op i en ny 2. og 3. division.

Struktur 
3. division består af 12 hold, der møder hinanden to gange per sæson. Derefter samles de 6 bedste hold i et oprykningsspil, hvor hvert hold møder hinanden 2 yderligere gange, ude og hjemme. De sidste 6 hold mødes samtidig i et nedrykningsspil, hvor de også møder hinanden to gange. De to bedste hold i oprykningsspillet rykker op i 2. division og de fire dårligste hold i nedrykningsspillet rykker ned til Danmarksserien.

Deltagende klubber

Stilling

Grundspil

Oprykningsspil

Nedrykningsspil

Referencer 

Fodboldsæson 2021-22
Sæsoner i 3. division (fodbold)
Sport i Danmark i 2022
Oscaruddelingen 1990

Oscaruddelingen 1990 var den 62. oscaruddeling, hvor de bedste film fra 1989 blev hædret af Academy of Motion Picture Arts and Sciences. Uddelingen blev afholdt 26. marts 1990 i Dorothy Chandler Pavilion i Los Angeles, Californien, USA. Værten var Billy Crystal

Vindere og nominerede 
Vindere står øverst, er skrevet i fed.

Æres-Oscar 
 Akira Kurosawa

Jean Hersholt Humanitær-Oscar 
 Howard W. Koch

Referencer 

1990
Kultur i 1990
Bodiluddelingen 2014

Bodiluddelingen 2014 blev afholdt den 1. februar 2014 på Bremen Teater i København og markerede den 67. gang at Bodilprisen blev uddelt. Uddelingens vært var skuespiller Troels Lyby.

Den 13. november 2013 blev det annonceret at skuespiller Jesper Langberg ville være årets modtager af Æres-Bodilen for sin lange og flotte karriere inden for film, tv og radio. Han har tidligere modtaget to Bodil-priser for bedste mandlige hovedrolle i Sådan er de alle (1968) og bedste mandlige birolle for Det forsømte forår (1993).

Thomas Vinterbergs drama Jagten holdt flest af uddelingens nomineringer med seks i alt, og blev også uddelingens vinder med fire priser for bedste film, bedste mandlige hovedrolle til Mads Mikkelsen, bedste kvindelige birolle til Susse Wold og bedste fotograf til Charlotte Bruus Christensen. Roland Møller modtager sin første Bodil for bedste mandlige birolle for Nordvest og fransk-britiske Charlotte Gainsbourg modtager sin anden Bodil for sin tredje medvirken i en Lars von Trier-film, Nymphomaniac.

Vindere og nominerede

Øvrige priser

Æres-bodil 

 Jesper Langberg

Sær-bodil 

 CPH:DOX

Bedste fotograf 

 Charlotte Bruus Christensen for Jagten

Samarbejdspriser 
Henning Bahs Prisen

 Rasmus Thjellesen for Kvinden i Buret

Referencer

Eksterne henvisninger 
 Officiel side

14
Begivenheder i 2014
Bodiluddelingen 2013

Bodiluddelingen 2013 blev afholdt den 16. marts 2013 på Bremen Teater i København og markerede den 66. gang at Bodilprisen blev uddelt. Uddelingens vært var Mikael Bertelsen.

Den 20. februar 2013 blev det annonceret at komponist Bent Fabricius Bjerre ville blive modtager af årets Æres-Bodil for at hylde hans livslange og imponerende karriere, hvor han har komponeret musik til store tv- og filmklassikere såsom Matador, Olsen Banden-filmene, Jeg er sgu min egen, Blinkende lygter etc.

Nikolaj Arcels periodiske storfilm En kongelig affære holdt flest af uddelingens nomineringer med seks i alt, som bl.a. for bedste film, bedste mandlige og kvindelige hovedrolle. Kapringen, You & Me Forever og Undskyld jeg forstyrrer havde hver fire nomineringer. Trine Dyrholm varr nomineret i to kategorier; for bedste kvindelig hovedrolle med Den skaldede frisør og for bedste kvindelige birolle med En kongelig affære. For første gang var brødrene Lars Mikkelsen og Mads Mikkelsen oppe mod hinanden om prisen om bedste mandlig hovedrolle for henholdvis Viceværten og En kongelig affære, men prisen gik til Mikkel Boe Følsgaard for sin spillefilmsdebut og portrættering af Christian 7. og han modtog dermed sin første Bodilpris for bedste mandlige hovedrolle. Frederikke Dahl Hansen modtog som en af de yngste i Bodilens historie, i en alder af 18 år, prisen for bedste kvindelige birolle for You & Me Forever.

Viasat Film var hovedsponsor ved uddelingen og Blockbuster Publikumsprisen skiftede navn til VIASAT Film Publikumsprisen, som gik til Anne Grethe Bjarup Riis' Hvidstengruppen.

Vindere og nominerede

Øvrige priser

Æres-bodil 

 Bent Fabricius Bjerre

Sær-bodil 

 The Act of Killing af Joshua Oppenheimer

Bedste fotograf 

 Rasmus Videbæk for En kongelig affære

Samarbejdspriser 
Henning Bahs Prisen

 Niels Sejer for En kongelig affære

VIASAT FILM Publikumsprisen

 Hvidstengruppen af Anne-Grethe Bjarup Riis

Referencer

Eksterne henvisninger 
 Officiel side

13
Begivenheder i 2013
Volodymyr Zolotukhin

Volodymyr Maksovytj Zolotukhin (  , født den 16. maj 1936 i Kharkiv, Ukrainske SSR, Sovjetunionen, død den 4. september 2010) var en ukrainsk/russisk komponist, lærer og pianist.

Zolotukhin studerede komposition på Kharkiv musikkonservatorium hos Dmitri Klebanov. Han skrev fire symfonier, orkesterværker, kammermusik, koncertmusik, korværker, jazzkompositioner, filmmusik, popmusik og musik for mange instrumenter etc. Zolotukhin var senere lærer i komposition på Kharkiv musikkonservatorium. Han var mest kendt for sine orkesterværker og koncerter.

Udvalgte værker 

 Symfoni nr. 1 (1970) - for orkester
 Symfoni nr. 2 "Morgen" (1985) - for orkester og jazzorkester
 Symfoni nr. 3 (1979-1985) - for solister, kor og orkester
 Symfoni nr. 4 (2000-2001) - for orkester
 "Symfonisk digtning "Til minde om en ukendt soldat" (1963) - for orkester
 Klaverkoncert (1963) - for klaver og orkester
 Violinkoncert (1965) - for violin og orkester
 Saxofonkoncert (1983) - for altsaxofon og orkester

Eksterne henvisninger 
 Om Vladimir Zolotukhin på www.musicweb-international.com
 Orkesterværks kompositioner

Komponister fra Sovjetunionen
Komponister fra Ukraine
Djon Ter-Tatevosyan

Djon Ter-Tatevosyan eller John Ter-Tatevosyan (  ; ( {{lit|Djivan Gowrgeni Ter-T’adewosyan (Djon), født 14. september 1926 i Jerevan i Transkaukasiske Socialistiske Føderative Sovjetrepublik i Sovjetunionen, død den 27. juni 1988) var en armensk/sovjetisk komponist, violinist, rektor og lærer.

Ter-Tatevosyan studerede violin og komposition på Musikkonservatoriet i Jerevan hos Edvard Mirzoyan. Han skrev 5 symfonier, sinfonietta, orkesterværker, kammermusik, sange, instrumentalværker, og ikke mindst filmmusik, som han nok er bedst kendt for. Ter-Tatevosyan levede som violinist i Jerevans Symfoniorkester, men blev rektor ved Musikskolen Saradsjev i Jerevan.

Udvalgte værker 

 Symfoni nr. 1 (1957) - for orkester
 Symfoni nr. 2 "En mands skæbne" (1962) - for orkester
 Symfoni nr. 3 (1983) - for orkester
 Symfoni nr. 4 (1984) - for orkester
 Symfoni nr. 5 "Paganini" (1987) - for orkester
 Sinfonietta (1983) - for orkester

Eksterne henvisninger 
 om Dzhon Ter-Tatevosyan på www.musicweb-international.com

Komponister fra Armenien
Komponister fra Sovjetunionen
Personer fra Jerevan
Paradise Hotel (Danmark, sæson 18)

Paradise Hotel 2021 (sæson 18) blev sendt i efteråret 2021. Den danske udgave af Paradise Hotel bliver sendt på Viaplay og Viafree.

Sæsonen var den første med det nye værtspar Olivia Salo og Emil Olsen

 Værter: Olivia Salo og Emil Olsen
 Vindere: David (500.000 kr.) og Sille (0 kr.)
 Finalister: Camilla (0 kr.) og Lasse (0 kr.) 
 Jury: Stine (Nora), Benjamin, Yazmin, Jonas, Andreas, Ida og Patrick H.
 Sæsonpræmiere: 21 september 2021
 Årets paradise-par: Frederik Aagaard Sørensen og Jonas Emil Ryen Jonsson
 Vindere af mindre beløb: Frederik (5.000 kr.) og Jonas (5.000 kr.)
 Titelmelodi: Milbo - "Millionær"
 Antal afsnit: 39
 Antal deltagere: 21

Deltagere

Referencer 

Sæsoner af Paradise Hotel (Danmark)
Jevhen Stankovytj

Jevhen Stankovytj (  ,   ; født 19. september 1942 i Svaljava i Ukrainske SSR) er en ukrainsk komponist.

Stankovytj studerede komposition på Lvov Musikkonservatorium (1962-1963), og på Kiev Musikkonservatorium (1965-1970), hos bl.a. Borys Ljatosjynskyj. Han har skrevet 10 symfonier, 10 kammersymfonier, 2 sinfoniettas, orkesterværker, koncertmusik, kammermusik, operaer, korværker, og musik til over 100 film. Stankovytj var professor og lærer i komposition i mange år, på det Ukrainske Musikkonservatorium. Han er inspireret af Sergej Prokofjev, Bela Bartok, Igor Stravinskij og Anton Webern. Stankovytj hører til de betydelige komponister i Ukraine.

Udvalgte værker 
 Symfoni nr. 1 "Stor Symfoni" (1973) - for 15 strygere
 Symfoni nr. 2 "Eroica" (1975) - for kammerorkester
 Symfoni nr. 3 "Jeg styrker mig selv" (1975-1976) - for baryton, kor og orkester
 Symfoni nr. 4 "Lyrisk Symfoni" (1977) - for 16 strygere og cello
 Symfoni nr. 5 "Pastorale" (1977) - for violin og orkester
 Symfoni nr. 6 "Dictum" (1987) - for kammerorkester
 Symfoni nr. 7 (2003) - for orkester
 Symfoni "Bjergsymfoni" (1969-1973) - for orkester
 Symfoni "Af Pastorale" (1985) - for violin og orkester
 Symfonikoncert (2004) - for bratsch og orkester
 10 Kammersymfonier (1971-2007) - for forskellige besætninger
 Sinfonietta nr. 1 (1971) - for orkester
 Sinfonietta nr. 2 (2005) - for 4 valdhorn og strygeorkester

Eksterne henvisninger 
 om Jevhen Stankovytj på www.musicweb-international.com
 om Jevhen Stankovytj

Komponister fra Rusland
Komponister fra Ukraine
Fox Corporation

Fox Corporation er et amerikansk massemedieselskab med hovedkontor i New York City. Virksomheden blev dannet i 2019 som et resultat af The Walt Disney Companys opkøb og overtagelse af 21st Century Fox. Dele af 21st Century Fox's aktiver blev erhvervet og fordelt mellem forskellige Disney-enheder (datterselskaber), mens de resterende aktiver blev udskilt i et nyt uafhængigt selskab ved navn Fox Corporation. Det nye selskab, Fox Corporation, er et børsnoteret selskab, der begyndte at handle den 1. januar 2019 på den amerikanske børs. Virksomheden er registeret og stiftet i Delaware.

Selskabet har flere aktieklasse (A- og B-aktier), hvor A-aktierne har begrænset stemmerettigheder sammenlignet med B-aktierne. Selskabet kontrolleres af Murdoch-familien, som gennem bl.a. en familiefond ejer 39,6% af selskabets B-aktierne, mens Rupert Murdoch personligt også ejer 40,1% af selskabets B-aktier (i henhold til selskabsrapporter fra 2020). Rupert Murdoch deler posten som bestyrelsesformand i selskabet med hans søn, Lachlan Murdoch, der også fungerer som administrerende direktør for selskabet.

Fox Corp. beskæftiger sig primært inden for tv-, nyheds- og sportsudsendelsesindustrien. Selskabet ejer bl.a. Fox Broadcasting Company, Fox News og Fox Sports. Søsterselskab News Corp, som også kontrolleres af Murdoch-familien, ejer forskellige trykte medier og interesser i andre medieaktiver.

Referencer 

Selskaber noteret på NASDAQ
News Corporation
Etableret i 2019